Public procurement notice: Contract Award Notice
Published: 2025-11-27
Buyer: Region Syddanmark
Country: DK
Region: DK032
Contract type: Services
Procedure: Negotiated with prior call for competition
CPV classification: 48814000: Medical information systems | 72000000 | 72267100: Maintenance of information technology software | 72268000: Software supply services | 80533100
Estimated value: 20000000 DKK
Award criteria: price, quality

Technical requirements: Ordregiver har valgt at gennemføre udbuddet som et udbud med forhandling, idet Ordregivers behov ikke kan imødekommes uden en vis tilpasning af allerede tilgængelige løsninger, jf. udbudslovens § 61, stk. 1, nr. 1, litra a. Herudover er vurderingen, at Ordregiver ikke kan fastlægge de tekniske specifikationer tilstrækkelig præcist med henvisning til en standard, en europæisk teknisk vurdering, en fælles teknisk specifikation eller en teknisk reference, jf. udbudslovens § 61, stk. 1, nr. 1, litra d.

De prækvalificerede virksomheder vil skriftligt blive anmodet om at afgive et indledende tilbud.

Formålet med forhandling er dels, at Tilbudsgiver får adgang til at optimere sit tilbud, dels at sikre, at Tilbudsgiver afgiver et konditionsmæssigt tilbud. Enhver prækvalificeret Tilbudsgiver, der indleverer tilbud til tiden, vil, medmindre andet fremgår af udbudsbetingelserne, blive inviteret til forhandling, uanset om et tilbud i øvrigt er konditionsmæssigt. 

Det forventes, at der afholdes én forhandlingsrunde. 
 
Ordregiver forbeholder sig – mod tilpasninger af tidsplanen –  ret til at afholde en yderligere forhandlingsrunde med fremsendelse af et revideret indledende tilbud, hvis dette viser sig nødvendigt eller formålstjenligt. 

Det skal bemærkes, at Ordregiver kan beslutte, at forhandlingerne i udbuddet helt eller delvist eventuelt vil blive gennemført skriftligt, hvis dette af Ordregiver vurderes formålstjenligt. I dette tilfælde vil der således ikke blive indkaldt til forhandlingsmøder omkring tilbud uanset, hvad der i øvrigt fremgår af nærværende dokument.
Udbuddet vedrører  indkøb af en AI Mammografiløsning til henholdsvis Region Syddanmark og Region Midtjylland. Der er tale om et IT-system.   

For så vidt angår Region Midtjylland, er der alene tale om en option. Region Midtjylland kan således vælge eller undlade at udnytte optionen på indkøb af en AI Mammografiløsning. 

Som følge af et øget befolkningstal og stigende gennemsnitlig alder i befolkningen ses en stigning i forekomsten af brystkræft i Danmark. Der forventes en stigning fra ca. 4.800 i 2024 til ca. 5310 tilfælde af brystkræft i 2028. Tidlig opsporing med brystkræftscreening og behandling efter bedste praksis anses som afgørende elementer for at reducere brystkræftrelateret dødelighed og sygelighed hos kvinder.

Screeningsprogrammet for brystkræft i Region Syddanmark foretager årligt ca. 70.000 screeninger. Derudover gennemføres der årligt ca. 17.000 kliniske mammografiundersøgelser. Det forventes, at ca. 10% af de kliniske mammografiundersøgelser udføres som tomosyntese. For Region Midtjyllands vedkommende bliver der årligt foretaget ca. 65.000 screeninger og ca. 15.000 kliniske mammografiundersøgelser. 

Hver screeningsundersøgelse består af 4 røntgenbilleder, 2 standardprojektioner pr. bryst. I tilfælde af tidligere brystkræft og brystbevarende operation suppleres med en 3. projektion. 

I dag bliver hver enkelt røntgenbillede gransket af to uafhængige mammaradiologer. Hvis der er uenighed, gennemgås billederne ved en 3. granskning. Der opleves generelt en stigende efterspørgsel på mammadiagnostik. Bl.a. henvises et stigende antal patienter til udredning i pakkeforløb for brystkræft som følge af en øgning i screeningspopulationen samt nye udrednings- og behandlingsmuligheder. 

Samtidig med det stigende behov for mammografiundersøgelser er der en landsdækkende udfordring med mangel på mammaradiologer. Kunstig intelligens (AI) løsninger baseret på deep learning-teknikken har i de senere år vist store fremskridt inden for medicinsk billedanalyse, særligt med hensyn til påvisning af brystkræft på mammografier. 

Den udbudte AI-løsning skal implementeres på Region Syddanmarks fire sygehusenheder (Odense Universitetshospital. Sygehus Lillebælt, Sygehus Sønderjylland og Esbjerg/Grindsted Sygehus), der foretager mammografiundersøgelser. 

Formålet med anskaffelsen af en AI Mammografiløsning er dermed 

• at sikre at de nationale krav til brystkræftscreening kan opretholdes fremadrettet, og 
• at frigøre mammaradiolog-ressourcer til andre opgaver i forbindelse med opsporing af brystkræft. 

Løsningen skal således kunne aflaste ”1. granskeren” i mammografi screeningsprogrammet samt yde beslutningsstøtte i den kliniske mammografi. 

Såfremt Region Midtjylland måtte udnytte optionen, vil løsningen hos Region Midtjylland skulle installeres på følgende sygehusenheder: Aarhus Universitetshospital, Regionshospitalet Viborg og Regionshospitalet Randers. 

Udbuddet omfatter overordnet følgende delydelser: 

• Selve AI-løsningen 
• Installation, opsætning, drift og kalibrering af systemet 
• Uddannelse af radiologer, systemforvaltning og driftspersonale 
• Vedligeholdelse og support af AI-løsningen 

Som en del af den udbudte Kontrakt udbydes endvidere følgende optioner for Ordregiver: 

• Mulighed for anvendelse af AI-løsningen i klinisk mammografi
• Understøttelse af tomosyntese (3D) i mammografiscreening 
• Køb af yderligere screeninger jf. Bilag 3 

For så vidt angår optioner henvises yderligere til Udkast til Kontrakt, pkt. 8, samt Bilag 2 og 3.

Kontrakten, herunder Kravspecifikationen jf. Bilagene 1, 2 og 8, indeholder en uddybende beskrivelse af de udbudte produkter. 

Overtagelsesprøve i Region Syddanmark forventes godkendt primo juni 2026.
Region Syddanmark: Den udbudte AI-løsning skal implementeres på Region Syddanmarks fire sygehusenheder (Odense Universitetshospital. Sygehus Lillebælt, Sygehus Sønderjylland og Esbjerg/Grindsted Sygehus), der foretager mammografiundersøgelser.
Region Midtjylland: Såfremt Region Midtjylland udnytter optionen, vil AI-løsningen skulle implementeres på følgende sygehusenheder: Aarhus Universitetshospital, Regionshospitalet Viborg og Regionshospitalet Randers.
Forstået som den samlede tilbudspris, jf. Bilag 3 til Kontrakten. Den samlede tilbudspris beregnes automatisk i Bilag 3 på baggrund af Tilbudsgivers prisangivelser i bilaget.


Winner: Region Midtjylland
Number of bids: 3